Diari Oficial de la Generalitat Valenciana


Sumari del DOGV 9212, del 10-11-2021 (2021/11965)

RESOLUCIÓ de 3 de novembre de 2021, del president de l'Institut Valencià de Competitivitat Empresarial (IVACE), per la qual s'amplia del pressupost de la convocatòria d'ajudes destinades al foment d'instal·lacions d'autoconsum d'energia elèctrica, a càrrec del pressupost de l'exercici 2021.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9212

Data del DOGV
:   10-11-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/11989


Data del document
:   03-11-2021

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 3 de novembre de 2021, del president de l'Institut Valencià de Competitivitat Empresarial (IVACE), per la qual s'amplia del pressupost de la convocatòria d'ajudes destinades al foment d'instal·lacions d'autoconsum d'energia elèctrica, a càrrec del pressupost de l'exercici 2021. [2021/11342]  
Per Resolució de 10 de maig de 2021, del president de l'Institut Valencià de Competitivitat Empresarial (IVACE), es van convocar ajudes destinades al foment d'instal·lacions d'autoconsum d'energia elèctrica, a càrrec del pressupost de l'exercici 2021 (DOGV 9084, 14.05.2021), posteriorment modificada per Resolució de 2 de juny de 2021, de la Presidència de l'IVACE (DOGV 9101, 07.06.2021).  
En l'article 2.2 de l'esmentada resolució s'estableix que es podrà incrementar el finançament quan es produïsca un augment del crèdit disponible procedent d'altres convocatòries en les quals s'hagen resolt sol·licituds per un import inferior a la despesa inicialment prevista, o de les que es deriven obligacions liquidades o reconegudes per un import inferior a l'ajuda que va ser concedida en el seu moment, o bé quan aquest augment siga conseqüència d'una generació, ampliació o incorporació de crèdit.  
En l'esmentada Resolució de 10 de maig de 2021, per la qual es convoquen ajudes destinades al foment d'instal·lacions d'autoconsum d'energia elèctrica, a càrrec del pressupost de l'exercici 2021, el pressupost previst és de 3.000.000 d'euros, pressupost que va ser ampliat en 4.500.000 euros mitjançant la Resolució de 2 de juny de 2021, i, en conseqüència, el pressupost total ampliat per a aquesta convocatòria queda en 7.500.000 euros.  
Havent-se produït i aprovat una generació de crèdit d'1.600.000 euros, destinada a aquesta convocatòria, es considera convenient ampliar per aquest import el pressupost per a la concessió d'aquestes ajudes per a l'execució de mesures d'estalvi i eficiència energètica en els sistemes d'enllumenat públic exterior, i així poder atendre un major nombre de projectes. La dotació pressupostària final de la convocatòria de referència serà per tant de 9.100.000 euros.  
En virtut del que es disposa en l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i de conformitat amb el que s'estableix en l'article 2.2 de la Resolució de 10 de maig de 2021, del president de l'IVACE, sobre increment del pressupost per a la concessió de les ajudes, resolc:  
  
Ampliar en 1.600.000 euros la dotació pressupostària corresponent a la convocatòria d'ajudes destinades al foment d'instal·lacions d'autoconsum d'energia elèctrica, a càrrec del pressupost de l'exercici 2021, aprovada per Resolució de 10 de maig de 2021, del president de l'IVACE. El pressupost total per a aquesta convocatòria serà en conseqüència de 9.100.000 euros, a càrrec de la línia pressupostària T5218000, «Energies renovables i biocarburants».  
Aquesta resolució entrarà en vigor l'endemà de la publicació del seu extracte en el Diari Oficial de la Generalitat Valenciana.  
  
  
Contra aquest acte, que posa fi a la via administrativa, podrà interposar-se en el termini d'un mes recurs potestatiu de reposició davant el conseller d'Economia Sostenible, Sectors Productius, Comerç i Treball, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que es preveu en els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que s'estime oportú.  
  
València, 3 de novembre de 2021.- El president de l'IVACE: Rafael Climent González.